Rute 40 er lige nu spærret i begge retninger.

Vejen til Skagen er lige nu fuldstændig spærret på grund af et uheld i det tunge snevejr. Det er rute 40 Ålbækvej mellem Skagen og Hulsig, hvor der er helt spærret og kø i begge retninger. Ifølge Nordjyllands Politi er der tale om et ulykke, hvor to personbiler er kørt frontalt sammen. De er dog kørt med lav fart på grund af vejret. Begge parter er kørt til hospitalet, men de involverede personer er ikke kommet alvorligt til skade. Det er det tredje uheld i eftermiddag, og det fjerde i løbet af formiddagen som skyldes glat føre. - Folk skal virkelig køre efter forholdene nu. Der er uheld alle steder i politikredsen, siger vagtchef Lau Larsen. Han forventer, at ladvogne er fremme ved ulykkesstedet omkring klokken 16, og herefter vil der ikke gå længe, før vejen igen er farbar. Indtil da dirigerer politibetjente trafikken. Det fremgår af trafikinfo.dk